CELEX: 32017R0472
Language: bg
Date: 2017-03-15 00:00:00
Title: Регламент за изпълнение (ЕС) 2017/472 на Комисията от 15 март 2017 година за изменениe на Регламент за изпълнение (ЕС) 2016/2080 по отношение на периодите за подаване на тръжни предложения

18.3.2017   
            
            
               BG
            
            
               Официален вестник на Европейския съюз
            
            
               L 73/5
            
         РЕГЛАМЕНТ ЗА ИЗПЪЛНЕНИЕ (ЕС) 2017/472 НА КОМИСИЯТА
   от 15 март 2017 година
   за изменениe на Регламент за изпълнение (ЕС) 2016/2080 по отношение на периодите за подаване на тръжни предложения
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 28 от него,
   като има предвид, че:
   
               (1)
            
            
               С Регламент за изпълнение (ЕС) 2016/2080 на Комисията (3) бе открита продажбата чрез тръжна процедура на обезмаслено мляко на прах. В него се предвиждат по две частични покани за участие в търг за всеки месец с изключение на август и декември.
            
         
               (2)
            
            
               Опитът от предходните частични покани за участие в търг показа, че при настоящите пазарни условия интересът за участие в търга е ограничен. Поради това е целесъобразно броят на периодите, през които могат да бъдат подавани тръжни предложения, да се намали на един на месец. Въз основа на анализ на разходите и ползите се счита, че вече не е оправдано да има такъв период през месец август.
            
         
               (3)
            
            
               Поради това Регламент за изпълнение (ЕС) 2016/2080 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 2, параграф 2 от Регламент за изпълнение (ЕС) 2016/2080 се заменя със следното:
   
      „2.   Периодите, през които могат да бъдат подавани тръжни предложения в отговор на последващите частични покани, започват от първия работен ден след края на предходния период. Те приключват в 11:00 часа (брюкселско време) на третия вторник от месеца. Въпреки това периодът, който започва през юли, завършва в 11:00 часа (брюкселско време) на третия вторник от месец септември и няма период, който да започва през август. През декември периодът за подаване на тръжни предложения завършва в 11:00 часа (брюкселско време) на втория вторник. Ако вторник е официален празничен ден, крайният срок е 11:00 часа (брюкселско време) на предходния работен ден.“
   
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 март 2017 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      (2)  ОВ L 206, 30.7.2016 г., стр. 71.
   
      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).